ԵՊՀ պատմության ֆակուլտետի դեկան Էդիկ Մինասյանն էլ ասաց, որ Թադևոս Հակոբյանը մեծ վաստակ ունի ոչ միայն աշխարհագրագետների, այլև պատմագետների շրջանում. «Նա ահռելի ներդրում ունի ապագա պատմաբանների պատրաստման գործում: Ես նույնպես բախտ եմ ունեցել լինելու նրա ուսանողը և շատ հաճելի հուշեր ունեմ նրա հետ կապված: Իբրև գիտնական, իբրև վաստակաշատ մանկավարժ՝ նա իսկապես մեծ հետք է թողել պատմագրության ասպարեզում»: